# Manual do Peixe

## Introdución

### Miniaplicación Peixe

Amosar a miniaplicación Peixe.

A miniaplicación Peixe amosa un peixe animado no panel. Pode personalizar o nome do peixe e o programa que se executa cando se preme no peixe no panel. Por omisión, o programa que se executa cando se preme no peixe é o Fortune, que amosa unha mensaxe ao chou normalmente cómica a partir dunha base de datos de citas.

Pode personalizar a imaxe amosada e a orde que se executa cando se preme.

### Para engadir Peixe a un panel

Realice as seguintes accións:

1. Prema con botón dereito no panel.

2. Escolla Engadir ao panel.

3. Desprácese cara a abaixo na lista de elementos no diálogo de Engadir ao panel, logo seleccione Peixe.

4. Prema en Engadir.

## Uso

Prema na miniaplicación para amosar o diálogo Wanda o peixe. O diálogo normalmente amosa unha galleta da fortuna. Pode configurar a miniaplicación para especificar a orde a executar cando preme na miniaplicación. Consulte fish-settings para obter máis información.

## Preferencias

Para configurar o Peixe, prema co botón dereito sobre a miniaplicación Peixe. Logo escolla Preferencias.

Nome do peixe

- Use este cadro de texto para especificar o nome do peixe.

Orde que se executará cando prema

- Por omisión, o Peixe executa a orde «`fortune`» cando preme na miniaplicación. Use esta caixa de texto para especificar unha orde alternativa que executar.

Ficheiro

- Use este campo para seleccionar a imaxe que se amosará na miniaplicación. Pode seleccionar unha imaxe subministrada coa miniaplicación ou unha imaxe persoal.

Total de fotogramas na animación

- Use esta caixa de axuste numérico para especificar o número de fotogramas da animación.

Pausa por fotograma

- Use esta caixa de axuste numérico para especificar a pausa en segundos entre cada fotograma da animación.

Rotar nos paneis verticais

- Seleccione esta opción para rotar a imaxe da miniaplicación cando engada a miniaplicación a un panel vertical.